Oké. Akkor szeretném felhívni a figyelmedet, hogy OpenStreetMap-on is vannak szabályok.

Egy. Csepelen különböző módosításcsomagokkal több iparvágányt is felöltöttél mint jelenleg is létező. Csak annyi a bökkenő, hogy ezek már bontásra kerültek. Te ezeket megtévesztő módon jelölted a térképen. Vagy tán oda mentél és láttad helyben? Még az épületeket is átszelted vele minden gond nélkül.

Kettő. Azt írod, hogy ezek iparvágányok. Az elemek címkéi nem ezt mutatják. A címkéket is megtévesztően töltötted ki.

Három. Csak úgy mint a Wikipédián (kellene), itt is közölnöd kéne, hogy honnan van az információ. Ezt ugyan nem töltötted ki, de felhasznált réteg alapján látom, hogy a Bing alapot használtad. Itt egy apró probléma van, hogy nagy részét a Bing nem is tartalmazza azok vágányoknak, amit te felrajzoltál, mert mind ahogy mondtam, azok már nincsenek ott. OSM-en meg azt kéne térképezni, amit látunk (dióhéjban). Tehát, honnan van az az, hogy mondjuk a Duna-lejáró utca mellett most van iparvágány (https://www.openstreetmap.org/way/1293391929)? Szabadon felhasználható utcaszintű fényképek alapján én nem azt látom, hogy lenne ott.

Illetve Wikipédián már mutattad, hogy a vasúthoz kicsit sem értesz. Akkor a vasút térképezése honnan jött? Annyira összetett, hogy szabályzat is van rá:
https://wiki.openstreetmap.org/wiki/OpenRailwayMap/Tagging
https://wiki.openstreetmap.org/wiki/Hungary/Vas%C3%BAt
Bocsánat, de te aki könyvtár-levéltár irányban mozogsz, teljesen biztosan nem vagy képben a vasút világával. Vagy ismered tán a 75 Hz-es jelfeladás Indusi, átmenő/nem átmenő fővágány, űrszelvény, rakszelvény, tengelyterhelés, ágyazat, kitérő, foflaltságérzékelés, szelvényezés, térköz, szolgálati hely fogalmát? Ezek fogalmakhoz mind kötődik egy-egy címke az OSM-ben.
Kérlek, meggondolatlanul ne rajzolgass vasutat! Csak extra feladatot okozol nekünk - akik rendszeresen ezzel foglalkozunk -, hogy azt is kell figyelnünk, hogy megfelelő-e az, amit felrajzoltál.